*Obecné zastupiteľstvo Obce Svederník na základe ustanovenia § 6 ods. 1 zákona SNR*

*č. 369/90 Zb. o obecnom zriadení v znení neskorších predpisov a  v  zmysle zákona č. 448/2008 Z.z. o sociálnych službách v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov* ***vydáva toto***

VŠEOBECNE ZÁVAZNÉ NARIADENIE

OBCE SVEDERNÍK

***č. 1/2019***

***o  podmienkach poskytovania sociálnych služieb, o  určení sumy úhrady, spôsobe určenia úhrady a platenia úhrady za sociálnu službu - opatrovateľskú službu***

Čl. I

Úvodné ustanovenia

1. *Toto všeobecne záväzné nariadenie (ďalej len „VZN“) upravuje rozsah a bližšie*

*podmienky poskytovania sociálnych služieb, úhrady za sociálne služby, spôsob*

*určenia a platenia úhrady za sociálne služby poskytované Obcou Svederník, ktorá*

*ako verejný poskytovateľ sociálnej služby – opatrovateľskej služby v Obci Svederník*

*poskytuje sociálne služby v  súlade s  platnou právnou legislatívou podľa*

*ustanovenia § 41 zákona č. 448/2008 Z. z. o sociálnych službách v znení neskorších*

*predpisov a o zmene a doplnení zákona č. 455/1991 Zb. o živnostenskom podnikaní*

*(živnostenský zákon) v znení neskorších predpisov ( ďalej len „zákon o sociálnych*

*službách“),*

1. *Obec Svederník poskytuje základné sociálne poradenstvo a poskytuje alebo*

*zabezpečuje poskytovanie :*

* 1. *opatrovateľskej služby*
  2. *odľahčovacej služby*

1. *Sociálne služby poskytované verejným poskytovateľom sú financované podľa § 71 ods. 1 zákona o  sociálnych službách.*
2. *Obec Svederník súhlasí s  tým , aby sociálne služby poskytované obcou boli financované aj z  úhrad za sociálne služby od prijímateľa sociálnej služby na základe*

*zmluvy o poskytovaní sociálnej služby.*

***Čl. II***

***Správne konanie vo veci opatrovateľskej služby***

1. *Správne konanie o  poskytovaní opatrovateľskej služby sa začína podaním písomnej žiadosti**na obec* *o posúdenie odkázanosti fyzickej osoby na pomoc inej osoby .*

*Žiadosť o posúdenie odkázanosti na sociálnu službu obsahuje:*

*a) meno a priezvisko fyzickej osoby, ktorej sa má sociálna služba poskytovať,*

*b) dátum jej narodenia,*

*d) adresa trvalého pobytu pobytu,*

*e) rodinný stav*

*f) štátne občianstvo*

*g) druh sociálnej služby, na ktorú má byť fyzická osoba posúdená*

*2) Posudok o odkázanosti na sociálnu službu sa vyhotovuje na základe lekárskeho*

*a  sociálneho posudku.*

*a) lekársky posudok:*

* + - *posudzujúci zdravotnícky pracovník pri výkone zdravotnej posudkovej činnosti vychádza z lekárskych nálezov žiadateľa o sociálnu službu, ktoré žiadateľ predložil k predmetnej žiadosti. Po posúdení zdravotného stavu a odkázanosti na pomoc inej fyzickej osoby zaradí žiadateľa do stupňa odkázanosti fyzickej osoby na pomoc inej fyzickej osoby,*

*b) sociálny posudok:*

* + - *vykonáva sociálny pracovník obce a posudzuje individuálne predpoklady žiadateľa, jeho rodinné prostredie a  prostredie, ktoré ovplyvňuje jeho začlenenie do spoločnosti. Súčasne zisťuje aké má žiadateľ znevýhodnenia v oblasti sebaobslužných úkonov, úkonov v starostlivosti o svoju domácnosť a pri sociálnych aktivitách v porovnaní s fyzickou osobou rovnakého veku a pohlavia bez zdravotného postihnutia alebo bez nepriaznivého zdravotného stavu.*

1. *Proces posúdenia odkázanosti fyzickej osoby na pomoc inej fyzickej osoby je*

*ukončený vydaním posudku o  odkázanosti na sociálnu službu, ktorý je*

*podkladom na vydanie rozhodnutia o  odkázanosti na sociálnu službu.*

## Obec môže ako podklad na vydanie rozhodnutia o odkázanosti na sociálnu službu

## použiť aj komplexný posudok z  úradu práce, sociálnych vecí a rodiny, ak je v

## jeho obsahu stanovený stupeň odkázanosti fyzickej osoby na pomoc inej

## fyzickej osoby v sebaobslužných úkonoch, alebo posudok o odkázanosti fyzickej

## osoby na pomoc inej fyzickej osoby, ktorý vydala iná obec, mesto alebo VÚC.

*Priebeh správneho konania vo veci rozhodovania o odkázanosti na sociálnu službu*

*zabezpečuje Obec Svederník, ktorá eviduje a vedie celú spisovú dokumentáciu.*

***Čl. III***

***Opatrovateľská služba***

*1) Opatrovateľská služba**je sociálna služba poskytovaná fyzickej osobe, ktorá*

*a)je odkázaná na pomoc inej fyzickej osoby a  jej stupeň odkázanosti je*

*najmenej II podľa prílohy č. 3 zákona o sociálnych službách*

*b) je odkázaná na pomoc pri úkonoch sebaobsluhy, úkonoch starostlivosti o  svoju*

*domácnosť a  základných sociálnych aktivitách podľa prílohy č. 4 zákona*

*o  sociálnych službách.*

*2) Opatrovateľskou službou sa poskytujú úkony podľa prílohy č. 4 zákona o*

*sociálnych službách. Rozsah úkonov na základe sociálnej posudkovej činnosti určuje*

*obec v hodinách. Minimálny rozsah úkonov sebaobsluhy nesmie byť nižší ako je*

*minimálny rozsah zodpovedajúci stupňu odkázanosti fyzickej osoby posúdený podľa*

*prílohy č. 3, ak sa poskytovateľ sociálnej služby nedohodne inak v  zmluve o*

*poskytovaní sociálnej služby.*

*3) Opatrovateľskú službu nemožno poskytovať fyzickej osobe*

*a) ktorej sa poskytuje celoročná pobytová sociálna služba,*

*b) ktorá je opatrovaná fyzickou osobou, ktorej sa poskytuje peňažný príspevok na*

*opatrovanie, (zákon č. 447/2008 Z.z. o  peňažných príspevkoch na kompenzáciu*

*ťažkého zdravotného postihnutia a  o  zmene a doplnení niektorých zákonov)*

*c)ktorej sa poskytuje peňažný príspevok na osobnú asistenciu, (podľa zákona*

*uvedeného v bode 3 b)*

*d)ktorej je nariadená karanténa pre podozrenie z nákazy prenosnou chorobou a pri*

*ochorení touto nákazou.*

*4) Ustanovenie odseku 3. písm. b) sa nepoužije, ak fyzickej osobe*

1. *vykonávajúcej opatrovanie sa poskytuje ústavná zdravotnícka starostlivosť*

*v  zdravotníckom zariadení*

1. *vykonávajúcej opatrovanie sa poskytuje odľahčovacia služba*
2. *ktorá je opatrovaná fyzickou osobou, ktorej sa poskytuje peňažný príspevok na opatrovanie. Tejto fyzickej osobe sa poskytuje opatrovateľská služba v rozsahu najviac osem hodín mesačne.*

***Čl. IV***

***Poskytovanie opatrovateľskej služby***

*1) Opatrovateľská služba je terénna sociálna služba, ktorá sa poskytuje v  byte*

*prijímateľa sociálnej služby.*

*2) Opatrovateľská služba sa poskytuje na neurčitý čas, alebo určitý čas, ktorý*

*stanoví posudzujúci zdravotnícky pracovník (§ 49 odst.9).*

*3) Opatrovateľská služba sa poskytuje minimálne 1 hod. denne a maximálne 7,5 hod. denne*

*prostredníctvom jednej opatrovateľky, ktorá spĺňa kvalifikačné predpoklady v*

*zmysle zákona o sociálnych službách, s  ktorou obec uzatvára pracovný pomer.*

*4) Podmienky poskytovania opatrovateľskej služby, výška a   spôsob úhrady za*

*opatrovateľskú službu sa upravuje na základe písomnej žiadosti občana o*

*zabezpečenie poskytovania sociálnej služby – opatrovateľskej služby doručenej obci.*

*K  žiadosti o  zabezpečenie poskytovania sociálnej služby občan priloží aj posudok a*

*právoplatné rozhodnutie o odkázanosti na sociálnu službu,*

*Žiadosť musí obsahovať :*

1. *meno a priezvisko žiadateľa – fyzickej osoby, ktorej sa má sociálna služba poskytovať,*
2. *dátum narodenia a adresa jej pobytu,*
3. *druh sociálnej služby, ktorá sa má poskytovať fyzickej osobe uvedenej v písmene a),*
4. *formu sociálnej služby,*
5. *potvrdenie o príjme za predchádzajúci kalendárny mesiac,*
6. *overené vyhlásenie o majetku fyzickej osoby na účely platenia úhrady za sociálnu službu,*
7. *deň začatia poskytovania sociálnej služby a čas poskytovania sociálnej služby, a ak sa má poskytovať odľahčovacia služba, obdobie trvania tejto služby,*
8. *iné doklady, ktoré sú potrebné pre uzatvorenie zmluvy.*
9. *V prípade, ak ide o bezodkladné poskytovanie sociálnej služby( podľa § 8 ods.6 zákona o sociálnych službách) z dôvodu vážneho ohrozenia života a zdravia fyzickej osoby, ktorej sa má sociálna služba poskytovať a táto fyzická osoba nemá zabezpečené nevyhnutné podmienky na uspokojovanie základných životných potrieb, uvedie potrebné údaje a písomnú žiadosť doloží dodatočne. Posúdenie odkázanosti na sociálnu službu sa vykoná v priebehu poskytovania sociálnej služby*
10. *Opatrovateľská služba sa poskytuje na základe zmluvy o   poskytovaní sociálnej*

*služby (§74 odst.1), ktorá sa uzatvára medzi prijímateľom sociálnej služby (občan) a poskytovateľom sociálnej služby (obec). Zmluva o  poskytovaní sociálnej služby je uzatvorená podľa § 74 zákona o  sociálnych službách.*

1. *Ak sa zmenia skutočnosti, ktoré sú predmetom zmluvy o poskytovaní sociálnej služby, možno tieto skutočnosti zmeniť dodatkom k zmluve o  poskytovaní sociálnej služby.*
2. *Prijímateľ sociálnej služby môže jednostranne vypovedať zmluvu o poskytovaní sociálnej služby kedykoľvek aj bez uvedenia dôvodu. Výpovedná lehota nesmie byť dlhšia ako 30 dní.*
3. *Obec môže jednostranne vypovedať zmluvu o poskytovaní opatrovateľskej služby, ak:*
   1. *prijímateľ opatrovateľskej služby hrubo porušuje povinnosti vyplývajúce zo*

*zmluvy o  poskytovaní opatrovateľskej služby najmä tým, že hrubo porušuje*

*dobré mravy, ktoré narúšajú občianske spolužitie, alebo nezaplatí dohodnutú*

*úhradu za opatrovateľskú službu a taktiež hrubé porušenie povinností v tejto*

*zmluve, ktorých sa dopustí manžel, manželka, rodič alebo plnoleté dieťa*

*prijímateľa sociálnej služby vo vzťahu k pracovníkovi opatrovateľskej služby.*

*b) prijímateľ sociálnej služby- opatrovateľskej služby neuzatvorí dodatok k*

*zmluve o  poskytovaní opatrovateľskej služby podľa článku IV od.7,*

* 1. *prijímateľ sociálnej služby nezaplatí dohodnutú úhradu za sociálnu službu za*

*čas dlhší ako tri mesiace alebo zaplatí len časť dohodnutej úhrady a dlžná*

*suma presiahne trojnásobok dohodnutej mesačnej úhrady v  zmluve o*

*poskytovaní sociálnej služby,*

* 1. *obec rozhodne o zániku odkázanosti na sociálnu službu,*
  2. *poskytovateľ sociálnej služby pri jednostrannom vypovedaní zmluvy je povinný doručiť prijímateľovi sociálnej služby písomnú výpoveď s uvedením dôvodu výpovede,*

1. *Ak obec nebude môcť poskytovať opatrovateľskú službu či už z dôvodu nesplnenia kvalifikačných predpokladov opatrovateľky, alebo z  iných vážnych dôvodov zo strany opatrovateľky ( dlhodobá PN a iné ) môže dočasne navrhnúť a zabezpečiť iný druh poskytovania sociálnej služby.*
2. *Zmluvu o poskytovaní sociálnej služby možno ukončiť dohodou zmluvných strán písomnou formou a podpísaním dohody obidvoma zmluvnými stranami,*
3. *Platnosť zmluvy o poskytovaní sociálnej služby končí dňom úmrtia prijímateľa sociálnej služby.*

***Čl. V***

***Spôsob určenia úhrady, výška úhrady za opatrovateľskú službu a spôsob jej***

*1)Prijímateľ sociálnej služby je povinný platiť úhradu za opatrovateľskú službu podľa svojho*

*príjmu a majetku. Za majetok na účely platenia úhrady za poskytovanú sociálnu službu uvedenú v § 41 sa považujú nehnuteľné veci a hnutelné veci, vrátane peňažných úspor, a ak to ich povaha pripúšťa , aj práva a iné majetkové hodnoty, ktorých súčet hodnoty je vyšší ako suma 10 000 €. Prijímateľ sociálnej služby a fyzickej osoby uvedenej v § 73 ods.10 preukazujú na účely posúdenia majetok,**ktorý vlastnia v čase podania žiadosti o uzatvorenie zmluvy o poskytovaní sociálnej služby. Za majetok prijímateľa sociálnej služby a fyzických osôb uvedených v § 73 ods. 10 možno považovať len podiel majetku pripadajúci na tohoto prijímateľa sociálnej služby a na tieto osoby.*

*2) Príjem na účely platenia úhrady za sociálnu službu sa zisťuje ako príjem za kalendárny mesiac predchádzajúci kalendárnemu mesiacu, v ktorom sa sociálna služba začne poskytovať.*

*3)Ak ide o nepravidelný príjem, tento príjem sa na účely platenia úhrady za sociálnu službu zisťuje ako príjem za kalendárny rok, ktorý predchádza kalendárnemu roku, v ktorom sa sociálna služba začne poskytovať. Takto zistený príjem sa každoročne prehodnocuje vždy v júli a platí do júna nasledujúceho kalendárneho roka.*

*4) Ak sa zmení skutočnosť rozhodujúca na platenie úhrady za sociálnu službu v priebehu poskytovania sociálnej služby, príjem na účely platenia úhrady za sociálnu službu sa zisťuje ako príjem za klendárny mesiac, v ktorom nastala zmena tejto skutočnosti.Táto zmena skutočnosti rozhodujúcej na platenie úhrady za sociálnu službu ovplyvní výšku úhrady za sociálnu službu až v  nasledujúcom kalendárnom mesiaci.*

*5)Za zmenu skutočnosti, ktorá má rozhodujúci vplyv na platenie úhrady za sociálnu službu, sa na účely zákona o sociálnych službách nepovažuje zníženie mesačného príjmu alebo zvýšenie mesačného príjmu najviac o sumu päť €. To neplatí, ak sa príjem zisťuje podľa čl. V ods.3 tohoto VZN.*

*6) Na účely prehodnocovania príjmu poskytovateľ sociálnej služby vyzve fyzickú osobu predložiť doklady o výške príjmu.*

*7)Pri zisťovaní príjmu za kalendárny mesiac sa započítavajú príjmy,ktoré patrili a boli vyplatené posudzovanej fyzickej osobe a osobám , ktorých príjmy sa spoločne posudzujú a spoločne započítavajú za obdobie kalendárneho mesiaca podľa ods. 2.*

*8) Pri zisťovaní príjmu alebo pri prehodnocovaní príjmu za kalendárny rok sa započítavajú príjmy, ktoré patrili a boli vyplatené posudzovanej fyzickej osobe a osobám , ktorých príjmy sa spoločne posudzujú a spoločne započítavajú za obdobie, január až december kalendárneho roka podľa ods. 3.*

*9) Na účely platenie úhrady za sociálnu službu sa spoločne posudzujú a započítavajú príjmy u*

1. *posudzovanej fyzickej osoby a jej príjem a príjem jej manžela alebo manželky*
2. *posudzovaných rodičov s nezaopatrenými deťmi – príjmy týchto rodičov a príjem nezaopatreného dieťaťa žijúceho s nimi v domácnosti*
3. *posudzovaných rodičov, ktorí sú sami nezaopatrenými deťmi, ich príjmy a príjmy, ktoré na nich poberá iná fyzická osoba a príjem nezaopatreného dieťaťa žijúceho s nimi v domácnosti*
4. *posudzovaného nezaopatreného dieťaťa jeho príjem a príjem jeho rodičov, ak s ním žijú v domácnosti, a ak toto dieťa žije v domácnosti len s jedným rodičom, s inou fyzickou osobou alebo samostatne, príjem dieťaťa, príjem rodiča a príjem, ktorý na dieťa poberá iná fyzická osoba*
5. *posudzovaného zaopatreného neplnoletého dieťaťa a jeho príjem*

*10) Po zaplatení úhrady za opatrovateľskú službu musí prijímateľovi sociálnej služby zostať mesačne z jeho príjmu najmenej 1,4 násobok sumy životného minima pre jednu plnoletú fyzickú osobu .*

*11)Úhrada za opatrovateľskú službu sa vypočíta podľa skutočného rozsahu hodín poskytnutých úkonov sebaobsluhy, úkonov starostlivosti o   domácnosť a  základných*

*sociálnych aktivít v  kalendárnom mesiaci, v  ktorom sa opatrovateľská služba poskytla. Prijímateľ sociálnej služby je povinný za poskytovanie opatrovateľskej služby zaplatiť najneskôr do 15. dňa nasledujúceho kalendárneho mesiaca v  hotovosti do  pokladne Obecného úradu vo Svederníku.*

*12)Celková úhrada za opatrovateľskú službu sa zaokrúhľuje na desať euro centov smerom nadol.*

*13)Výška úhrady za opatrovateľskú službu, spôsob jej určenia a platenia úhrady je*

*určená v  zmluve podľa § 74 v  súlade so ,,VZN“ obce Svedrník, najviac vo*

*výške ekonomicky oprávnených nákladov. Tým nie sú dotknuté ustanovenia*

*§ 73 zákona o sociálnych službách.*

***Úhrada za 1 hodinu poskytovania opatrovateľskej služby na jedného prijímateľa***

***sociálnej služby - opatrovateľskej služby je minimálne 3,-Euro a maximálne do výšky 60% oprávnených ekonomických nákladov, ktoré sa prehodnotia na polročnej báze.***

***Čl. VI.***

***Suma nezaplatenej úhrady za sociálnu službu***

*1) Ak prijímateľ sociálnej služby nemá príjem alebo jeho príjem nepostačuje na platenie úhrady za sociálnu službu, môže úhradu za sociálnu službu alebo je časť platiť aj iná osoba, s ktorou poskytovateľ sociálnej služby môže uzatvoriť zmluvu o platení úhrady za sociálnu službu.*

*2) Ak nevznikne prijímateľovi sociálnej služby povinnosť platiť úhradu za sociálnu službu alebo jej časť, prechádza táto povinnosť postupne na zaopatrené plnoleté deti a rodičov. Zaopatrené plnoleté deti alebo rodičia môžu uzatvoriť s poskytovateľom sociálnej služby písomnú zmluvu o platení úhrady za sociálnu službu.*

*3) Ak sa ich príjem spoločne neposudzuje a spoločne nezapočítava s príjmom prijímateľa sociálnej služby, zaopatreným plnoletým deťom alebo rodičom po zaplatení úhrady za sociálnu službu musí mesačne zostať 1,65 násobok životného minima ustanovej osobitným predpisom.*

*4) Ak nedôjde k uzatvoreniu zmluvy medzi poskytovateľom sociálnej služby a zaopatrenými plnoletými deťmi alebo rodičmi, obec vydá rozhodnutie v rozsahu svojej pôsobnosti o povinnosti týchto fyzických osôb zaplatiť úhradu poskytovateľovi sociálnej služby za sociálnu službu alebo jej časť za prijímateľa sociálnej služby, ktorému nevznikne povinnosť platiť úhradu za sociálnu službu alebo jej časť.*

*5)Ak prijímateľovi sociálnej služby nevznikne povinnosť platiť úhradu za opatrovateľskú*

*službu alebo jej časť a  táto povinnosť nevznikne ani rodičom alebo deťom a prijímateľ*

*sociálnej služby zomrie, nezaplatená úhrada za opatrovateľskú službu, alebo jej časť, je*

*pohľadávka obce, ktorá sa uplatňuje najneskôr v konaní o  dedičstve.*

Čl. VII

***Odľahčovacia služba, jej poskytovanie a výška úhrada za jej poskytovanie***

*1) Odľahčovacia služba je sociálna služba poskytovaná fyzickej osobe, ktorá opatruje fyzickú osobu s ťažkým zdravotným postihnutím podľa osobitného predpisu, ktorou sa poskytuje alebo zabezpečuje fyzickej osobe s ťažkým zdravotným postihnutím sociálna služba počas obdobia, v ktorom fyzická osoba, ktorá opatruje, nemôže opatrovanie vykonávať.*

*2) Cieľom odľahčovej služby je umožniť fyzickej osobe, ktorá opatruje, nevyhnutný odpočinok na účel udržania jej fyzického zdravia a duševného zdravia a prevencie jeho zhoršenia.*

*3) Odľahčovacia služba sa poskytuje celé dni, najviac 30 dní v kalendárnom roku. Nevyčerpané dni odľahčovacej služby v kalendárnom roku nemožno poskytnúť v nasledujúcom kalendárnom roku.Počas poskytovania odľahčovacej služby je obec povinná v rámci svojej pôsobnosti poskytnúť, alebo zabezpečiť fyzickej osobe s ťažkým zdravotným postihnutím sociálnu službu podľa jej výberu, a to terénnu formu sociálnej služby, ambulantnú sociálnu službu alebo pobytovú sociálnu službu v rozsahu najmenej 12 hodín denne.Podmienka odkázanosti fyzickej osoby s ťažkým zdravotným postihnutím na sociálnu službu sa na účely poskytovania sociálnej služby z dôvodu uvedeného v odseku 1 považuje za splnenú na základe posudku vydaného príslušným úradom práce, sociálnych vecí a rodiny.*

4) Ak fyzická osoba poberá peňažný príspevok na opatrovanie len za časť kalendárneho roka, poskytuje sa jej odľahčovacia služba v pomernej časti v rozsahu dní uvedených v ods.3. Pri určení pomernej časti sa aj časť dňa považuje za celý deň.

5) Súčasťou pomoci, ktorá sa poskytuje fyzickej osobe odkázanej na pomoc inej fyzickej osoby v rámci odľahčovacej služby terénnou formou sociálnej služby, je aj poskytovanie úkonov starostlivosti o jej domácnosť a zabezpečenie základných sociálnych aktivít podľa prílohy č. 4 časti II a III zákona o sociálnych službách.

***Úhrada za 1 hodinu poskytovania odľahčovacej služby na jedného prijímateľa***

sociálnej služby je služby je minimálne 3,-Euro a maximálne do výšky 60% oprávnených ekonomických nákladov, ktoré sa prehodnotia na polročnej báze.

Spôsob určenia úhrady za odľahčovaciu službu a spôsob jej platenia je za rovnakých podmienok ako u  opatrovateľskej služby.

Čl. VIII

Vyživovacia povinnosť

*1) Deti, ktoré sú schopné sami sa živiť, sú povinné zabezpečiť svojim rodičom slušnú výživu, ak to potrebujú ( § 66 zákona č. 36/2005 Z. z. o  rodine v   znení neskorších*

*predpisov )*

*2) Každé dieťa plní túto vyživovaciu povinnosť takým dielom, aký zodpovedá pomeru jeho schopností a  možností k  schopnostiam a  možnostiam ostatných detí ( § 67 zákona č. 36/2005 o rodine v  znení neskorších predpisov ,, ďalej len zákon o rodine“)*

***Čl. IX***

***Všeobecné ustanovenie***

*Pri poskytovaní sociálnej služby a určení výšky úhrady za poskytovanú sociálnu službu sa postupuje v zmysle zákona o sociálnych službách, zákona č. 601/2003 Z.z. o životnom minime a o zmene a doplnení niektorých zákonov v znení neskorších predpisov, zákona o rodine,*

*zákona č. 369/1990 Zb. o  obecnom zriadení v  znení neskorších predpisov a zákona č. 122/2013 Z.z. o ochrane osobných údajov v  znení neskorších predpisov..*

Čl. XI

***Záverečné ustanovenia***

*1) Na tomto Všeobecne záväznom nariadení sa uznieslo Obecné zastupiteľstvo Obce Svederník dňa 26.6.2019*

*2) Toto všeobecne záväzné nariadenie nadobúda* ***účinnosť dňom 15.7.2019****.*

*3) Zmeny tohto Všeobecne záväzného nariadenia schvaľuje Obecné zastupiteľstvo Obce Svederník.*

***Mgr. Roman L i s i c k ý***

***starosta obce***

*Vyvesené pred schválením: 4. 6. 2019*

*Schválené OZ dňa : 26. 6. 2019*

###### Vyvesené po schválení: 1.7. 2019

*Účinnosť nadobúda dňa: 15.7. 2019*